Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Sp. zn. : Pv 913/13/7713	Vranov nad Topľou, 25.6.2015
EEČ : 2-61-89-2015

U Z N E S E N I E

Trestná vec:	obvinená XXXXX  
Prečin:	Zvýhodňovanie veriteľa podľa § 240 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov.

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 28.2.2014, spisová značka Pv 913/13/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinená ako samostane zárobkovo činná osoba, vystupujúca pod obchodným menom XXXXX - XXXXX, so sídlom XXXXX, XXXXX XXXXX IČO XXXXX, ktorá ako dlžník nebola schopná plniť svoje splatné záväzky, zmarila uspokojenie svojho veriteľa spoločnosti XXXXX so sídlom ul. XXXXX XXXXX XXXXX IČO XXXXX, tým, že neuhradila poškodenej spoločnosti splatné faktúry za dodaný tovar, pričom však za obdobie XXXXX uhrádzala splatné záväzky za služby sprostredkovateľovi XXXXX ul. XXXXX, XXXXX XXXXX IČO XXXXX v celkovej výške XXXXX, pričom doba splatnosti bola neskôr ako doba splatnosti neuhradených záväzkov spol. XXXXX, čím takto spôsobila pre spol. XXXXX XXXXX XXXXX škodu vo výške XXXXX-€. 

Uznesením prokurátora Okresnej prokuratúry Vranov nad Topľou zo dňa 28.2.2014, spisová značka Pv 913/13/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením tunajšej Okresnej prokuratúry sp. zn.  Pv 913/13/7713-10 zo dňa 28.02.2014 bolo podľa § 216 ods. 1 Trestného poriadku podmienečne zastavené trestné stíhanie obvinenej XXXXX vedené pre prečin zvýhodňovania veriteľa podľa § 240 ods. 1 Trestného zákona, ktorého sa mala dopustiť na tom skutkovom základe, ako je to uvedené vo výrokovej časti uznesenia.

	Skúšobná doba podmienečného zastavenia trestného stíhania uplynula dňa 18.03.2015.

	Dozorujúci prokurátor vyžiadal správu o povesti obvinenej počas skúšobnej doby  z miesta trvalého bydliska a taktiež zabezpečil aktuálny odpis z registra trestov. Bolo zistené, že obvinená počas skúšobnej doby viedla riadny život, nie je známy prípad porušenia občianskeho spolužitia. Podľa aktuálneho odpisu z registra trestov obvinená nemá novší záznam. Z informácie poškodeného je zrejmé, že obvinená vykonala všetky opatrenia na náhradu spôsobenej škody poškodenému. 

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Podľa § 217 ods. 4  Trestného poriadku právoplatnosťou uznesenia o tom že sa obvinený osvedčil nastavajú účinky zastavenia trestného stíhania /§ 9 ods. 1 písm. e/ Trestného poriadku/.

	Vzhľadom na vyššie uvedené bolo potrebné rozhodnúť tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Maroš Kuruc
prokurátor